Ea este una dintre cele mai urmărite şi apreciate prezenţe din online-ul românesc, iar el unul dintre cei mai controversaţi bloggeri, iar împreună sunt Fabuloasa şi Otravă. Cei doi au devenit părinți pentru prima oară în aprilie 2021, după ce a venit pe lume micuța lor, Amelie. Din acel moment, viața lor s-a schimbat radical. Diana Enciu a fost prezentă la un eveniment monden din Capitală și ne-a dezvăluit în exclusivitate pentru Playtech Știri că partenerul său de viață este un tată exemplu!
Diana Enciu ne-a dezvăluit că partenerul său de viață este un tată extraordinar! Otravă este de-a dreptul topit după fiica sa, Amelie, în vârstă de doar 3 ani:
"Noi stăm jumi-juma cu Amelie. Nu a existat niciodată o discuție în casa noastră. Lui îi place foarte mult să stea cu ea. Ne petrecem timpul egal cu ea, nu există discuții între noi niciodată. Suntem o echipă foarte faină.
Mai mult sau mai puțin, instinctiv le face și le face foarte bine, dar, repet, toate vin dinspre femeie. Dacă nouă ne este frică să lăsăm tații cu copiii, este vina noastră. Eu am fost tipul de femeie care dinainte să nasc copilul l-am învățat cât de importantă este conexiunea cu propriul copil și a funcționat." ne-a declarat Diana Enciu în exclusivitate pentru Playtech Știri.
Fabuloasa și Otravă au o relație de mulți ani, dar niciodată nu s-a zvonit că s-au certat sau că ar exista o problemă în cuplul lor. Influencerița ne-a dezvăluit că există, uneori, dispute între ea și soțul său, dar au știut mereu să își țină relația departe de ochii curioșilor:
"Noi râdem foarte mult și învățăm din greșeli. Nu s-a auzit niciodată nimic de relația noastră pentru că noi nu vorbim niciodată de lucrurile intime din viața noastră. Nu prea discutăm, dar ca orice cupli avem suișuri și coborâșuri, am trecut prin foarte multe, dar important este să nu cedezi din prima, ci să lupți.
Noi nu renunțăm așa ușor, ci ne-am străduit foarte mult să învățăm să comunicăm, să ne auzim cu adevărat, să rezolvăm lucrurile.", ne-a mai spus influencerița în exclusivitate pentru Playtech Știri.
Fabuloasa Alina sau Alina Tănasă pe numele real deține, împreună cu Diana Enciu, cunoscutul blog Fabulous Muses. Chiar dacă au început cu o revistă de design online, Alina și Diana au decis, într-o zi, să-și facă blog.
Astfel, Diana era jumătatea brunetă a blogului de modă fabulousmuses.net , însă au luat o pauză de la activitate. Influencerița ne-a spus motivul pentru care nu au mai scris nimic pe blog:
"Blogul este într-un stand-by de mulți ani. Inspirație a fost tot timpul, doar că timp nu a ai fost. Activitatea noastră s-a dus în diverse domenii și ne-am dat seama că nu putem gestiona tot. Nu ne mai ocupăm de blog, dar ne vom apuca de alte treburi.
Eu și soțul meu ne vom dedica timpul pentru ceva foarte fain dedicat copiilor și părinților. Mai avem puțin și va ști toată lumea despre ce este vorba.", ne-a mai spus Diana Enciu.
Video: Cătălin Shadi Sîrbu